Greinargerð : Rafmagnsbílar njóta sérstakrar ívilnunar í skattlagningu umfram önnur ökutæki og mun ekki vera greidd vörugjöld af þeim , né virðisaukaskattur upp að ákveðnu marki . Reiðhjól hafa líka margvísleg önnur góð áhrif á umhverfi og samfélag umfram rafmagnsbílana . Má þar nefna minni loftmengun í þéttbýli , betri lýðheilsu , aukið umferðaröryggi , bættan bæjarbrag , ódýrari umferðarmannvirki , betri nýtingu á plássi og bætt gæði umhverfis í þéttbýli , minni fjarvistir frá vinnu , aukin félagsleg samskipti og lengri og betri lífdaga . Fjöldi úttekta hafa komist að því að auknar hjólreiðar fela í sér hreinan sparnað fyrir samfélagið en bílaumferð aftur á móti kostar samfélagið peninga þrátt fyrir skatta og gjöld sem eru innheimt . Það skýtur því skökku við að meiri ívilnanir skuli vera með rafmagnsbílum heldur en reiðhjólum og rafmagnsreiðhjólum þegar umhverfisáhrif þessarra ökutækja eru tekin með í reikninginn .